এদিকে একই দিন দুপুরে মেয়র প্রার্থী আরিফুল হক চৌধুরীর সমর্থনে মহানগর মহিলা দলের উদ্যোগে এক সভা অনুষ্ঠিত হয়েছে। প্রধান নির্বাচনী কার্যালয়ে অনুষ্ঠিত এই সভায় সভাপতিত্ব করেন মহানগর মহিলা দলের সভাপতি জাহানারা ইয়াসমীন গোলাপি। সাধারণ সম্পাদিকা নিগার সুলতানা ডেইজীর পরিচালনায় এতে বক্তব্য রাখেন মেয়র প্রার্থী আরিফুল হক চৌধুরী, বিএনপি চেয়ারপার্সনের উপদেষ্টা খন্দকার আব্দুল মুক্তাদির, জেলা বিএনপির সাধারণ সম্পাদক আলী আহমদ, মহানগর বিএনপির ভারপ্রাপ্ত সাধারণ সম্পাদক আজমল বক্ত সাদেক, সামিয়া বেগম চৌধুরী, রীনা বেগম, মিনারা বেগম, বিলকিস চৌধুরী, মনি বেগম, ফাতেমা জামান রোজী প্রমুখ।